God se vrede heeljaar | Netwerk24
Deur Stephan Joubert 18 Desember 2019 00:01
In Lukas 2 hoor ons hoedat die engele sing oor God se vrede by Jesus se geboorte in Betlehem. Ook hoor ons dat hierdie vrede opsy gesit is vir elkeen in wie Hy 'n welbehae het. Nog niks het in 2019 verander aan hierdie goeie tyding nie.
Hy bring ons harte en ons gedagtes tot rus.
Ons moet egter nie God se vrede verwar met "Christmas carols by candlelight" in een of ander park nie. Nee, daar's niks fout met die sing van Kerslierdere nie. Of met gevoelens van nostalgie en vreugde hier in die feestyd nie. God se vrede is egter baie meer as dit. Sy nabyheid aan ons, asook sy vrede, is nie net beperk tot ons eie vierings, of tot ons belewenisse hiervan nie.
God se vrede is bedoel vir ons ganse lewe. Dit is bedoel om heeljaar lank te gebeur. Die vrede van Betlehem vloei deur die Kind van die Krip. Hyself verskaf die lewende brandstof vir denke, ons wil, ons emosies, en ons keuses. Hy bring ons harte en ons gedagtes tot rus.